open-index/open-wikipedia-markdown huggingface dataset:
Dilnarin Demirbag

**Dilnarin "Dee" Demirbag** (s. 14. marraskuuta 1973 Turkki) on ruotsalainen tanssija ja valokuvamalli. 

Demirbag on esiintynyt monilla E-Typen videoilla ja keikoilla. Hän ei itse laula E-Typen kanssa, vaan esittää yleensä Nana Hedinin levylle laulamat lauluosuudet keikoilla playbackinä. Vuosina 2000–2001 hän julkaisi sooloartistina singlet "All The Way Up" ja "Want You to Go".

Myös Demirbagin sisaret ovat menestyneet hyvin Ruotsissa. Nuorempi sisar Dilbahar "Dilba" Demirbag on myös menestynyt poptähti, ja isosisko Dilsa Demirbag-Sten on menestynyt toimittaja ja kirjailija.

## Aiheesta muualla
*deesite.nl
Kaizukan metroasema

**Kaizukan metroasema** () on Fukuokan kaupungin Higashin suuralueella sijaitseva metroasema. Kaizukan asema on seitsemäs ja viimeinen asema Hakozaki-linjalla, sekä ensimmäinen asema Miyajidake-linjalla.

Asema on rakennettu paikalleen alun perin 4. helmikuuta 1935. Asema yhdistettiin Fukuokan metroon 12. marraskuuta 1986. Nykyisin Nishitetsun Miyajidake-linjaa käyttää päivässä noin 14 000 (2004) ihmistä ja Hakozaki-linjaa 8500 (2000) ihmistä.

Aseman lähellä sijaitsevat muun muassa:

* Kyūshūn yliopiston maatalous- sekä tiedeinstituutit
* Kaizukan puisto
* Fukuokan itäinen poliisiasema
* Umi-joki

## Aiheesta muualla

* Kaizuka  - aseman sivut
Hand of Blood

**Hand of Blood** on walesilaisen metalcoreyhtye Bullet for My Valentinen 22. elokuuta 2005 julkaistu toinen EP-levy, joka julkaistiin Yhdysvalloissa. Se on lähes yhtenevä kuin aikaisempi Britanniassa julkaistu *Bullet for My Valentine* -EP-levy, mutta *Hand of Blood* sisältää yhden uuden kappaleen ”4 Words (To Choke Upon)” sekä musiikkivideon ”Hand of Blood”. Kappaleet ”4 Words (To Choke Upon)” ja ”Cries in Vain” ovat myös *[[The Poison]]* -albumilla. Electronic Arts on käyttänyt *[[Need for Speed: Most Wanted]]issa* ja *[[Burnout Revenge]]ssä* ”Hand of Blood” -kappaletta ja peleissä *[[NHL 06]]* ja *[[Madden NFL 06]]* on mukana ”4 Words (To Choke Upon)”.

## Kappaleet
# 
# 
# 
# 
# 
# 

## Kokoonpano
*Matthew ”Matt” Tuck – laulu ja kitara
*Michael Paget – kitara ja taustalaulu
*Jason James – basso ja taustalaulu
*Michael Thomas – rummut

## Lähteet
Stacy Keach

**Stacy Keach** (s. 2. kesäkuuta 1941 Savannah, Georgia) on yhdysvaltalainen näyttelijä ja selostaja.

## Elämä ja ura
Keachin isä oli brittiläinen näyttelijä. Keach syntyi Georgiassa ja varttui Los Angelesissa. Hän kiinnostui näyttelemisestä collegessa ja kävi näyttelijäkoulua Yalessa ja Lontoossa. Hän näytteli New Yorkissa Shakespearen näytelmissä, mutta myös moderneissa näytelmissä. Off Broadwayn suorituksistaan hän sai useita Obie-palkintoja ja Vernon Rice Drama Desk -palkintoja, ja jo ensimmäisestä Broadway-näytelmästään *Indians* hän sai Tony-ehdokkuuden.

Keachin ensimmäinen elokuvarooli oli elokuvassa *[[Sydän on yksinäinen harhailija]]* (1968). Seuraavina vuosina hän näytteli useassa merkittävässä Hollywood-elokuvassa.

Keach siirtyi elokuvista televisioon 1980-luvulla. Hän esiintyi muun muassa etsivä Mike Hammerina samannimisessä sarjassa vuosina 1984–1987. Sarja oli menestys, mutta sen tekeminen lopetettiin, kun Keach jäi lentokentällä kiinni kokaiinin salakuljetuksesta.

Vapauduttuaan vankilasta Keach esiintyi minisarjoissa. Hän on jatkanut näyttelemistä myös teatterin lavalla. Lisäksi hän selostaa dokumentteja.

## Valikoitu filmografia
**[[Fat city]]* ... Billy Tully
**[[Jeesus ja Nasaretilainen]]* ... Barabbas
**[[Batman – Mustan kostajan paluu]]* ... Carl Beaumont (ääni)
**[[American History X]]* ... Cameron Alexander
**[[Pako]]* ... Henry Pope
**[[Uskomattomat videot]]* ... kertoja (ääni)
**[[Medusan perintö]]* ... Mark Turso
**[[Lentsikat]]* ... Kippari (ääni)

## Lähteet

## Aiheesta muualla

* 
* 
* Stacy Keachin kotisivut
Salaputkijuttu

**Salaputkijuttu** oli 1950-luvun alussa Suomessa tapahtunut poliittinen skandaali, josta tutkija Jukka Tarkan mielestä alkoi rötösherrojen historia.

Eduskunnan oikeusasiamies totesi 28. marraskuuta 1952, että K. A. Fagerholmin I hallituksen (1948–1950) ministerit Jussi Raatikainen, Matti Lepistö, Aleksi Aaltonen ja Onni Peltonen olivat toimineet lainvastaisesti myöntäessään valtionapua vuonna 1949 konkurssikypsälle Salaputki Oy:lle. Ministeri Jussi Raatikainen oli firman osakkaana myöntäessään valtionavun. Salaputki Oy oli perustettu valmistamaan puisia salaojaputkia..

Lainvastaisuussyytteen vuoksi Urho Kekkosen III hallituksessa ministerinä olleet Lepistö ja Peltonen joutuivat eroamaan, ja keväällä 1953 eduskunta päätti asettaa kyseiset neljä ministeriä syytteeseen valtakunnanoikeudessa.

Valtakunnanoikeus päätti 18. syyskuuta 1953, että valtionapu oli aikanaan annettu väärin perustein ja Raatikainen oli antanut perätöntä tietoa ministeritovereilleen.

Raatikainen tuomittiin sakkoihin ja maksamaan saamansa hyödyn takaisin valtiolle. Lepistö tuomittiin myös sakkoihin ja maksamaan korvauksia valtiolle. Aaltonen ja Peltonen vapautettiin.

## Lähteet
Isokissanhäntä

**Isokissanhäntä** (*Acalypha hispida*) on tyräkkikasvien heimoon kuuluva trooppinen pensas. Luonnonvaraisena se kasvaa Uudessa-Guineassa. Kasvi on suosittu huonekasvina, ja siinä on pitkät kissan häntää muistuttavat kukinnot. Punaiset kukinnot voivat kasvaa 40–50 senttimetriä pitkiksi. Kasvista on myös valkokukkainen lajike. Isokissanhännän lehdet ovat kookkaat ja vihreät.

## Lähteet
* Puutarha.net: Isokissanhäntä (''Acalypha hispida'')

### Viitteet

 

## Aiheesta muualla
* ITIS: ''Acalypha hispida'' 
* United States Department of Agriculture (USDA): ''Acalypha hispida'' 
* Flora of China: ''Acalypha hispida''
Mielipuoli (sarjakuvahahmo)

**Mielipuoli** (oik. **Philip Sterns**) on Marvel-kustantamon sarjakuvissa esiintyvä superroisto. Mielipuoli on Hulkin arkkivihollisen, Johtajan veli. Myös Mielipuoli itse nähdään useimmiten juuri Hulkin vihollisena. Mielipuolen ensiesiintyminen tapahtui amerikkalaisen *Incredible Hulk* (Vol. II) -lehden numerossa 362. Hahmon loivat käsikirjoittaja Peter David ja piirtäjä Gary Frank. 

Mielipuolen ensiesiintyminen Suomessa tapahtui *MARVEL* -lehden numerossa 6 (1995). 

## Historia

Philip Sterns oli Bruce Bannerin vanha koulutoveri, joka Bannerin muututtua Hulkiksi kehitti kieroutuneen viha/rakkaussuhteen tätä kohtaan. Sterns halusi kiihkeästi nousta samalle tasolle ihanteensa kanssa ja pakkomielteensä ajamana säteilytti itseään gammasäteillä. 

Käytyään läpi lukuisia tieteellisiä prosesseja Sterns muuttui ruskeaksi ihmismäiseksi olioksi, joka kykeni vaihtamaan muotoaan suurikokoiseksi, yli-inhimillisen voimakkaaksi jätiksi.  

Sterns nimesi itsensä uudelleen Mielipuoleksi ja hautoi ovelan juonen joka tähtäsi Hulkin tuhoon. Mielipuoli myrkytti Hulkin ja manipuloi lukuisia tämän vihollisia, kuten Kuvotuksen ja Harmaan Kalman Hulkia vastaan. 

Mielipuolen veli Johtaja kuitenkin saapui yllättäen Hulkin avuksi ja auttoi tätä löytämään Mielipuolen piilopaikan. Johtajan syy poikkeukselliseen käytökseensä on "Mielipuolen pelottavuus". Hulk käy Mielipuolen kimppuun ja voittaa tämän. Mielipuoli myrkyttyy taistelun kuluessa ja Hulk jättää vastalääkkeen tämän ulottumattomiin lähtien itse pois paikalta. 

Mielipuoli kuitenkin laajensi kokoaan ja nappasi vastalääkkeen itselleen. Myöhemmin hän haki käsiinsä Punakallon kehittelemän Piecemeal -olennon, jonka kanssa Mielipuoli iski Hulkia vastaan. Mielipuoli yrittää hukuttaa Hulkin Loch Nessiin mutta epäonnistuu. 

Mielipuoli pakenee paikalta Lontooseen, jossa pitäen prinssi Charlesia panttivankinaan vaatii tulla kruunatuksi Britannian kuninkaaksi. Hulk kuitenkin pelastaa Charlesin ja pieksää Mielipuolen. Lannistettu Mielipuoli tunnustaa lopulta rakastavansa Hulkia juuri ennen sortumistaan Thamesin syövereihin. Ei ole kuitenkaan varma, onko Mielipuoli kuollut.

## Voimat ja varusteet

Kuten Hulk, myös Mielipuolella on valtavat fyysiset voimat ja kestävyys. Mielipuolella on myös kyky regeneroida itsensä vammoista. Voimakkailla jalkalihaksillaan Mielipuoli kykenee taittamaan loikkien valtaviakin etäisyyksiä. Toisin kuin Hulk, Mielipuoli ei vahvistu adrenaliinitason kasvaessa. 

## Mielipuoli muissa medioissa

Vuonna 2003 tehdyssä Hulk-videopelissä Mielipuoli on yksi välivastuksista. Hahmon äänenä toimi Paul Dobson.

## Lähteet
Amppelikissanhäntä

**Amppelikissanhäntä** (*Acalypha reptans*) on Intiasta ja Uudesta-Guineasta kotoisin oleva tyräkkikasvi, jota kasvatetaan riippuvana huonekasvina. Se muistuttaa isokissanhäntää, mutta on kooltaan pienempi. Kasvutapansa ja vartensa rentouden vuoksi se sopii parhaiten amppelikasviksi. Kasvi kukkii pitkään, aina varhaiskeväästä myöhäissyksyyn.

Kasvia voi lisätä varsipistokkaista, jotka juurtuvat, kun ne tökätään hiekkapitoiseen kasvualustaan.

## Lähteet

## Aiheesta muualla
* Kassu - Kasvien suomenkieliset nimet: Amppelikissanhäntä (''Acalypha reptans'')
* ITIS: Acalypha reptans
Fitzcarraldo

**Fitzcarraldo** on Werner Herzogin vuonna 1982 valmistunut elokuva, jossa pääosaa esittää Klaus Kinski. Tarinan päähahmo irlantilainen Brian Sweeney Fitzgerald (Fitzcarraldo) on innokas oopperanystävä, jolla on suuruudenhullu haave. Tositarinaan perustuva elokuva kuvaa tämän yhden miehen sinnikästä taistelua unelmiensa ja haaveittensa puolesta.

Irlantilainen liikemies omistaa jäätehtaan 1900-luvun alun Perussa ja haaveilee oopperan perustamisesta Amazonin yläjuoksun pikkukaupunkiin. Hän saa idean, että jos läheiselle jokialueelle saisi viedyksi jokilaivan, hän voisi sen avulla ansaita rahat oopperaa varten. Todellisen elämän Fitzgerald vei laivan joelle osina, mutta Herzogin tarinassa laiva raahataan kokonaisena korkean kannaksen yli.

*[[The New York Times]]in* kriitikot valitsivat *Fitzcarraldon* vuonna 2004 yhdeksi kaikkien aikojen tuhannesta parhaasta elokuvasta.

## Lähteet
Hamilton-Norwoodin asteikko

**Hamilton–Norwoodin asteikolla** mitataan alopecia androgenetican eli miestyyppisen kaljuuntumisen oireiden tasoa. Hamilton kuvaili asteikon ensimmäisen kerran vuonna 1951 ja Norwood muokkasi sitä vuonna 1975. Asteikossa on 8 astetta I – VII. Lisäksi on kehitetty väliluokat IIA, IIIA, IVA, VA.

Erich Ludwig kehitti vastaavan asteikon I – III naisille vuonna 1977.

## Aiheesta muualla
* American Hair Loss Association - Men's Hair Loss  
* Hamilton-Norwood classification
Jon Poulsen

**Jon Poulsen** (s. 13. maaliskuuta 1981 Helsinki) on uransa lopettanut suomalainen jalkapalloilija. Hän oli pelipaikaltaan hyökkääjä.

Poulsen oli Helsingin Jalkapalloklubin kasvatti. Euroopan kentillä hän on muun muassa tehnyt kaksi maalia UEFA Cupin karsinnoissa AC Allianssin aikana. Poulsen on pelannut 23 poikien maaottelua. Hänellä on myös tilillään kaksi Suomen mestaruutta. Hän on toiminut uransa jälkeen IF Gnistanin valmennuspäällikkönä.
Looginen atomismi

**Looginen atomismi** on filosofinen näkemys, joka sai alkunsa 1900-luvun alussa analyyttisen filosofian kehittymisen myötä. Sen merkittävimpiä edustajia olivat Bertrand Russell, Ludwig Wittgenstein varhaisfilosofiassaan (*[[Tractatus logico-philosophicus]]*), sekä Rudolf Carnap.

Loogisen atomismin mukaan kieli, kuten muutkin maailman osatekijät, koostuvat lopulta loogisista "osista" (tai "atomeista"), joita ei voi pilkkoa enää pienempiin osiin. Arkikielen ymmärtäminen vaatii, että suoritamme sille analyysin, pyrkien pilkkomaan sen näihin pienimpiin osiin. Russell ja Wittgenstein olivat eri mieltä näiden pienimpien osien luonteesta, ja  *[[Filosofisia tutkimuksia|Filosofisissa tutkimuksissaan]]* Wittgenstein lopulta hylkäsi ne.

Russell kehitti teorian nimityksen "looginen atomismi" vuonna 1918 vastauksena näkemykselle, jota hän kutsui "loogiseksi holismiksi". Jälkimmäisen mukaan maailma toimii niin, ettei yhtään osaa voida tuntea ilman, että kokonaisuus tunnettaisiin ensin. Tämä näkemys kuvaa muun muassa monismia, ja Russell ja G. E. Moore reagoivat erityisesti brittiläisessä filosofiassa vallinnutta absoluuttista idealismia vastaan.

## Katso myös

* Kielifilosofia
* Logiikka
* Logisismi
* Looginen positivismi
* Arkikielen filosofia

## Aiheesta muualla

* 
*
Johnny Bucyk

**John Paul ”Chief” Bucyk** (s. 12. toukokuuta 1935 Edmonton, Alberta, Kanada) on uransa lopettanut NHL-jääkiekkoilija, joka pelasi suurimman osan urastaan Boston Bruinsissa. Hän pelasi pitkän uran NHL:ssä ja teki 1 369 tehopistettä 1 540 runkosarjaottelussa. Bucyk on myös vanhin 50 maaliin kauden aikana yltänyt pelaaja NHL:n historiassa tehtyään 51 maalia 35-vuotiaana kaudella 1970–1971.

Sukutaustaltaan hän on ukrainalainen. Hän olikin yksi jäsen Boston Bruinsin legendaarisessa 1950-luvun ukrainalaisketjussa Uke Linessa, Bucyk–Stasiuk–Horvath.

## Saavutuksia
*  1955, 1963, 1964, 1965, 1968, 1970 ja 1971
*  1971
* NHL:n toinen tähdistökentällinen 1968
* Lady Byng Memorial Trophy 1971 ja 1974
* Lester Patrick Trophy 1977 (kiekkoilun edistämisestä Yhdysvalloissa)
* Bucykin lopetettua vuonna 1978 Boston Bruins jäädytti hänen pelinumeronsa 9 
* Hockey Hall of Fameen 1981
* 1998 sijalla 45 *[[The Hockey News]]*' -lehden 100 suurimman pelaajan NHL-painotteisella listalla

## Tilastot

## Lähteet

## Aiheesta muualla
*
Jussi Lainio

**Jussi Lainio** (aikaisemmin *Juho Aapo Lainioranta*, entinen *Kinisjärvi*; 1. huhtikuuta 1898 Kittilä – 17. maaliskuuta 1957 Helsinki) oli suomalainen kirjailija, joka tunnetaan Lappia käsittelevistä kirjoistaan.

## Elämä
Kittilän Alakylässa syntynyt Lainio oli kittiläläisen poromiehen poika ja 13-vuotiaasta lähtien isänsä apuna porometsällä. Hänestä kehittyi pian taitava poromies. Länsi-Lapin poronhoitoa kohdanneiden vastoinkäymisten seurauksena Lainio joutui kuitenkin hankkimaan jatkossa elantonsa savotoilta ja uittotöistä. Vuonna 1927 hän lähti samasta kylästä kotoisin olleen Eemil Pyttysen avustuksella opiskelemaan Työväen Akatemiaan, jossa hän sai ohjausta kirjoittamiseen Akatemiassa kirjallisuuden opettajana toimineelta kirjailija Lauri Haarlalta. Lainio suoritti sitten Yhteiskunnallisessa korkeakoulussa kunnallisen ja yleisen hallintotutkinnon vuonna 1931.

Lainio työskenteli poromiehenä, maanviljelijänä ja metsätöissä vuoteen 1926 saakka. Opintojensa jälkeen hänestä tuli maatalousministeriön asutusasianhallinnon virkailija ja viimeksi hän oli kirjanpitäjänä Uudenmaan lääninhallituksessa kuolemaansa saakka.

Lainio kuvasi kahdessa novellikokoelmassaan *Pohjolan elinkautisia* ja *Metsien vapaudessa* realistiseen sävyyn Lapin savotoiden jätkiä ja heidän elämäänsä. *Pohjolan elinkautisia* -kokoelma sisälsi kertomukset *Elinkaudeksi*, *Janne Haapala ja hänen jätkänsä*, *Suruttoman vaellusta* ja *Uuteen suuntaan*. *Metsien vapaudessa* -kokoelman kertomukset olivat *Kiveliön kätköistä*, *Metsäkauppa*, *Mies menneeltä ajalta*, *Poromies Kokkolasta* ja *Tukkinujun taiteilija*.

## Teokset
* *Pohjolan elinkautisia*, novellikokoelma. WSOY 1935
* *Metsien vapaudessa*, novellikokoelma. WSOY 1936
* *Lapin tarinoita*. WSOY 1981 (Lapin-sarja, sisältää edelliset teokset)
* Yksittäisinä novelleina ovat ilmestyneet Rajamme vartijat -lehdessä *Erottamattomat* (1975) ja *Ylävirralla* (1976)

## Palkinnot
* Suomalaisen kirjallisuuden seuran palkinto 1936

## Lähteet
* Matti Leikola: Jussi Lainio – poromiesten ja savottalaisten mestarikuvaaja, Metsähistorian seura ry:n jäsentiedote Susikko 2/toukokuu 2010  (PDF)

## Aiheesta muualla
*Rovaniemen kirjaston sivu Jussi Lainiosta
* Jussi Lainio kertoo elämästään, Werner Söderström osakeyhtiön kirjasanomat, 1.5.1935, nro B, s. 5, Kansalliskirjaston digitaaliset aineistot
* Jussi Lainio : Vanhan koskenlaskijan urotyö. Muistelma keväältä 1923, Helsingin Sanomat, 26.5.1935, nro 140, s. 33, Kansalliskirjaston digitaaliset aineistot
* Jussi Lainio : Tukalaa taivalta, Suomen Kuvalehti, 7.3.1936, nro 10, s. 22, Kansalliskirjaston digitaaliset aineistot
Barbara Petzold

**Barbara Petzold** (s. 8. elokuuta 1955 Oberwiesenthal) on itäsaksalainen hiihtäjä, maansa ainoa henkilökohtaisen hiihtolajin olympiavoittaja ja maansa ainoan viestihiihdossa olympiakultaa voittaneen joukkueen jäsen. Hän kilpaili maastohiihdossa 1970-luvulla ja 1980-luvun alkupuolella. Seuratasolla hän edusti SC Traktor Oberwiesenthalia.

Petzold saavutti 15-vuotiaana nuorten EM-kilpailujen viestissä hopeaa ja sijoittui 5 kilometrillä kahdeksanneksi vuonna 1971. Kolme vuotta myöhemmin aikuisten MM-kilpailuissa Falunissa hän saavutti hopeaa 10 kilometrillä ja viestissä sekä sijoittui 5 kilometrillä neljänneksi. Innsbruckin talviolympialaisissa 1976 hän sai viestissä pronssia sekä sijoittui 10 kilometrillä seitsemänneksi ja 5 kilometrillä 11:nneksi. Olympialaisten jälkeen hän voitti 10 kilometrin kilpailun sekä Salpausselällä että Falunissa. Lahden MM-kilpailuissa 1978 saaliina oli hopeamitali viestissä sekä yhdeksäs sija 20 kilometrillä, 15. sija 5 kilometrillä ja 17. sija 10 kilometrillä.

Lake Placidin 1980 olympiakisoissa Petzold sijoittui naisten avauskilpailussa 5 kilometrillä neljänneksi hävittyään pronssimitalin Tšekkoslovakian Květa Jerioválle vain 0,18 sekunnilla. Seuraavaan, 10 kilometrin kilpailuun osallistui 38 naista, joista Petzold lähti matkaan kilpailunumerolla 33, puoli minuuttia ennen Suomen Hilkka Riihivuorta. Petzold johti kilpailua alusta saakka ja oli puolimatkassa 14 sekuntia Riihivuorta edellä. Maalissa ero oli enää 3,51 sekuntia, mutta Petzold voitti kultaa ja Riihivuori jäi hopealle. Kolmantena kilpailuna oli 4&nbsp;×&nbsp;5 kilometrin viesti, jossa Petzold hiihti keski-iältään 22,5-vuotiaan Itä-Saksan joukkueen ankkurina. Hän pääsi osuudelleen 58 sekuntia ennen keski-iältään lähes kymmenen vuotta vanhempaa Neuvostoliiton joukkuetta, kasvatti eron minuuttiin ja seitsemään sekuntiin ja voitti toisen kultamitalinsa.

Vuonna 1981 Petzold voitti Salpausselän Kisoissa sekä viiden että kymmenen kilometrin kilpailun. Samana vuonna hän saavutti Holmenkollenilla uransa parhaan sijoituksen ollessaan viidellä kilometrillä toinen. Oslon MM-kilpailuissa 1982 hän hiihti vain viestin ja saavutti siinä pronssia.

Itä-Saksan mestaruuskisoissa Petzold voitti vuosien 1973–1982 välisenä aikana kaikkiaan 23 mitalia, joista 14 kultaa. Kultamitaleista viisi tuli viestistä.

Barbara Petzold opiskeli lääketiedettä ja hänestä tuli jo urheilu-uransa aikana kansanedustaja.

## Saavutuksia

* Olympiakultaa 10 kilometrillä ja 4&nbsp;×&nbsp;5 kilometrin viestihiihdossa Lake Placidissa 1980
* Olympiapronssia 4&nbsp;×&nbsp;5 kilometrin viestihiihdossa Innsbruckissa 1976
* MM-hopeaa 10 kilometrillä ja 4&nbsp;×&nbsp;5 kilometrin viestihiihdossa Falunissa 1974 sekä 4 × 5 kilometrin viestihiihdossa Lahdessa 1978
* MM-pronssia 4&nbsp;×&nbsp;5 kilometrin viestihiihdossa Oslossa 1982 

## Lähteet

* 
* *Turun Sanomat* 16.–22.2.1980

### Viitteet
Aviv Geffen

**Aviv Geffen** (hepreaksi אביב גפן, s. 10. toukokuuta 1973 Ramat Gan, Israel) on israelilainen rock-muusikko. Geffenin musiikissa on vaikutteita mm. Pink Floydilta ja The Beatlesilta. Kuten Roger Watersille, John Lennonille tai Bob Dylanille, musiikki on Geffenille sosiaalisen sanoman väline. Hänen sanoituksensa ottavat usein kantaa rauhan puolesta. Geffen, jonka eno oli israelilainen sotasankari Moshe Dayan, onkin noussut yhdeksi Israelin rauhanliikkeen näkyvimmistä hahmoista.

Geffen teki läpimurron kotimaassaan 18-vuotiaana levyttämällään esikoisalbumillaan, *Ze Rak Or Hayareach* ("It's Only The Moonlight", 1992). Aiemmin yksinomaan hepreaksi levyttänyt Geffen tutustui vuonna 2000 Porcupine Tree -yhtyeen Steven Wilsoniin ja on julkaissut tämän kanssa useita englanninkielisiä albumeita Blackfield-nimellä.
Dida (jalkapalloilija, 1934)

**Edvaldo Alves de Santa Rosa**, paremmin tunnettu myös nimellä **Dida**, (26. maaliskuuta 1934 Maceió, Alagoas – 17. syyskuuta 2002) oli brasilialainen jalkapalloilija, joka pelasi hyökkääjän pelipaikalla. Hän pelasi kuusi ottelua Brasilian maajoukkueessa ja teki neljä maalia. Hän kuului joukkueen kokoonpanoon vuoden 1958 MM-kilpailuissa, jossa Brasilia voitti kultaa. Dida pelasi itse turnauksessa yhden ottelun.

## Lähteet
Burrel

**Burrel** (albaniaksi: *Burrel* tai *Burreli*; vaihtoehtoisia nimiä *Burelë*, *Mat*) on kaupunki Luoteis-Albaniassa 91 kilometrin päässä Tiranasta. Se on Matin kunnan keskus. Burrelin asukasluku on 10&nbsp;862 (vuonna 2011).

Kaupunki oli kaivoskaupunki, mutta kaivokset on nyt suljettu. Kaupungissa on silti yhä ferrokromitehdas. Kosovon sodan aikaan kaupungissa oli 2&nbsp;000 ihmisen pakolaisleiri.

Kaupungissa oli yksi kommunistihallinnon hirveimmistä vankiloista, jossa oli tavallisia rikollisia sekä poliittisia vankeja, kuten Bashkim Shehu, Fatos Lubonja tai katolisen kirkon pappi Dom Simon Jubani. Poliittiset vangit tuomittiin vankilaan ainakin 20 vuodeksi vallankumouksen yrittämisestä ja antikommunistisen propagandan levittämisestä. Heidät myös monesti tuomittiin uudestaan, kun he olivat vankilassa. Kommunistihallinnon romahtamisen jälkeen vankila suljettiin ja muutettiin vankilamuseoksi. Kuitenkin vuonna 1997 Sali Berisha otti sen uudelleen käyttöön vankilaksi.

## Lähteet

## Aiheesta muualla
Shisei

**Shisei** on japanilainen budokäsite, joka tarkoittaa ryhtiä joka muodostuu, paitsi oikeasta asennosta, ennen kaikkea asennossa ilmitulevasta asenteesta. *Shisei*ssä kehon keskustaa eli *[[hara]]* on vahva, rento, voimakas ja hengitystä edistävä. Ajatus on että jos asenne on oikea se pakottaa myös kehon oikeaan asentoon.. 

## Lähteet
* 
* 
* 

### Viitteet
Sähkönumero

**Sähkönumero** on sähköisen talotekniikan alalla käytössä oleva kansallinen tuotekoodijärjestelmä. Sähkötuotteet tunnistetaan ja yksilöidään sähkönumeroilla sähköalan toimitusketjun kaikissa portaissa.

Suomessa sähkönumeroita ylläpitää Sähköteknisen Kaupan Liitto (STK)  Sähkönumerot.fi-palvelussa.

## Historia
Sähkönumerointijärjestelmä luotiin alan yhteistyönä vuosina 1971-73 auttamaan ATK:n käyttöönottoa sähkötukkualalla. Alun perin sähkönumeroita hyödynnettiin myös sähköalan yhteisessä tuoteluettelossa ns. Mustassa kirjassa. Viimeinen Musta kirja julkaistiin vuonna 2006.

Sähkönumeron merkitys on digitalisaation seurauksena viime vuosina entisestään vahvistunut, sillä se helpottaa tietojen välitystä eri järjestelmien välillä.

## Rakenne
Sähkönumerojärjestelmä on 7-numeroinen. Sen kaksi ensimmäistä numeroa ryhmittää tuotteet ja kolme seuraavaa sijoittaa ne valmistajakohtaisiin alaryhmiin. Kuudes ja seitsemäs numero yksilöi tuotteen.

Sähkönumero 12 345 67
 
Tuoteryhmänumero 12Alaryhmitysnumero 345Yksilöimisnumero 67

Tuoteryhmät 01 - 89 sekä ryhmän 99 viimeiset 1.000 numeroa on varattu yhteiseen järjestelmään.

91, 92, 93 ja 94-alkuisia numerosarjoja käytetään vain tilapäiskäytössä projektikohtaisissa toimituksissa, jolloin numeron käyttöikä tietyllä tuotteella on lyhytkestoista.

95, 96, 97 ja 98-alkuiset numerosarjat on varattu yrityskohtaisesti tukkuliikkeille päällekkäisyyksien estämiseksi tilapäisnumeroinnissa. Liitto suosittelee, että tukkuliikkeet käyttävät yrityskohtaisen alkunumeron jälkeen seuraavina kahtena numerona sähkönumerorekisterin kaksinumeroista tuoteryhmätunnusta esimerkiksi 41 Asuntovalaisimet, 42 Julkisten tilojen valaisimet, 70 Teleasennustarvikkeet.

Sähkötuotteet on jaettu 60 tuoteryhmään. Sähkönumeron kaksi ensimmäistä numeroa ilmaisevat mihin tuoteryhmään tuote kuuluu.  

## Sähkönumerot.fi
Sähkönumerot.fi-palvelu on Sähköteknisen Kaupan Liiton ylläpitämä verkkopalvelu, johon on koottu koko toimitusketjun käyttöön tuotetiedot Suomessa markkinoilla olevista sähköteknisistä tuotteista.

## Lähteet

## Aiheesta muualla
*www.sahkonumerot.fi
*Sähkötuotteiden tuoteryhmät ja niihin liittyvät harmonisoidut Yleisnimet
*Sähköteknisen Kaupan Liitto
Volcana (Marvel Comics)

**Volcana** on Marvel-kustantamon sarjakuvissa esiintyvä supersankari. 

## Historia

Yhdessä ystävänsä Titanian kanssa Marsha Rosenberg joutui mukaan universumin toiselle puolelle voimallisen Tuonpuoleisen käynnistettyä Salatut Sodat. Tuonpuoleinen muokkasi Marvel-universumin roistoille ja sankareille Taisteluplaneetan käyttäen osia eri puolita universumia. 

Denverin lähiöstä tapahtumiin mukaan joutunut Marsha janosi valtaa ja voimaa. Hän suostuikin palvelemaan Latverian monarkkia Tohtori Doomia. Doom rakensi muukalaisteknologiaa apunaan käyttäen koneen, joka muunsi Taisteluplaneetan myrskyn energiaksi, jonka sitten siirsi Marshaan. Käsittelyn seurauksena Marsha huomasi kykenevänsä muuttumaan sulaksi laavaksi säilyttäen samalla ihmismuotonsa. 

Hän valitsi itselleen tulivuoren omaisen nimen Volcana ja iski yhdessä muiden roistojen kanssa sankareita vastaan. Tapahtumien aikana Marshan ja voimakkaan Molekyylimiehen välille kehkeytyi suhde. Sotien päätyttyä Marsha palasi takaisin Maahan yhdessä rakastettunsa Molekyylimiehen kanssa. 

Myöhemmin Marsha huomasi olevansa kykenevä jäljittelemään kehollaan myös muita tulivuorimaisia ominaisuuksia. Taistellessaan Velhoa ja Klawia vastaan Volcana muutti muotoaan jopa tuhkamaiseksi aineeksi. Syy muutoksiin selvisi Molekyylimiehen kautta, joka jumalaisilla voimillaan oli muuttanut Volcanaa perustavanlaatuisesti. Volcana sai nähdä ripauksen Molekyylimiehen sisintä ja pelästyneenä Volcana erosi tästä. Nykyään Volcana asuu New Yorkissa.

## Voimat ja varusteet

Volcanalla on Tohtori Doomin käsittelyn jäljiltä kyky muuttaa oma ruumiinsa laavamaiseksi substanssiksi säilyttäen silti samalla ihmismuotonsa ja kykynsä ajatella. Volcana kykenee myös ampumaan tulikuumaa laavamaista ainetta käsistään. 

Molekyylimiehen muokkauksen jäljiltä Volcana kykenee jäljittelemään myös muita tulivuorimaisia elementtejä. 

## Volcana muissa medioissa

Volcana esiintyy amerikkalaisessa sarjakuvaromaanissa *Spider-Man/X-Men: Time's Arrow: The Present* (ei julkaistu suomeksi), jossa hänet palkkaa aikamatkaajaroisto Kang Valloittaja taistelemaan Cablea ja Petoa vastaan. Vaikka Volcana ei olekaan palkkasoturi, hän tarvitsi rahaa autonsa korjaukseen. 

## Lähteet
Hospitaali

**Hospitaali** oli keskiajalla sairaala ja vieraanvarainen paikka matkalaisille, kuten pyhiinvaeltajille.  Meksikossa myös Vasco de Quirogan perustamia 1500-luvun kyläyhteisöjä kutsuttiin hospitaaleiksi.

Hospitaalit eivät olleet yleisiä sairaaloita, vaan ne hoitivat tartuntasairaita, kuten lepratartunnan saaneita. Suomeen ensimmäiset hospitaalit perustettiin keskiajalla 1300- ja 1400-luvuilla. Hospitaalit sijaitsivat vaarallisen olemuksensa vuoksi usein kaupunkien laidoilla tai ulkopuolella, ja kuningas Kustaa Vaasan kaudesta lähtien ne sijoitettiin yhä kauemmas asutuksesta. Esimerkiksi vuonna 1619 kuningas Kustaa II Aadolf määräsi Turun hospitaalin siirrettäväksi Seilin saarelle.

Hospitaaleissa erotettiin sairastavat potilaat muusta asutuksesta aidalla, tai Seilin spitaalihospitaalin tapauksessa sijoittamalla sairaat omalle saarelleen.

Leprahospitaalien tarve väheni 1600-luvulla, ja niihin alettiin sijoittaa myös muita kuin lepratautisia, kuten kehitysvammaisia, mielisairaita, sokeita ja rampoja. Jotkut hospitaalit muuttuivat kokonaan mielenterveyslaitoksiksi, eli houruinhuoneiksi.

## Katso myös
* Lepra Suomessa

## Lähteet
Luciano Floridi

**Luciano Floridi** (16. marraskuuta 1964) on italialainen filosofi ja loogikko, joka työskentelee nykyään Oxfordin yliopistossa ja Barin yliopistossa. Hänen merkittävin panoksensa on ollut informaatiofilosofian alueella.

## Teoksia
* *Augmented Intelligence — A Guide to IT for Philosophers*. Roma: Armando, 1996.
* *Scepticism and the Foundation of Epistemology - A Study in the Metalogical Fallacies*. Leiden: Brill, 1996. 
* *Internet - An Epistemological Essay*. Milano: Il Saggiatore, 1997.
* *Philosophy and Computing: An Introduction*. London/New York: Routledge, 1999. 
* *Sextus Empiricus, The Recovery and Transmission of Pyrrhonism*. Oxford: Oxford University Press, 2002.
* *The Blackwell Guide to the Philosophy of Computing and Information*. Oxford: Blackwell, 2003.

## Aiheesta muualla
*www.philosophyofinformation.net 
*Interview for the American Philosophical Association — ''Philosophy And Computing Newsletter''  
*Biography  
*Biography, in Italian, from ''Cervelli in Fuga'' (Roma: Accenti, 2001)  
*Where are we in the philosophy of information? The Bergen podcast  
*Floridi's Information Ethics, video of a workshop at NA-CAP 

## Lähteet
Isoleopoldinkukka

**Isoleopoldinkukka** (*Aphelandra squarrosa*) on akanttikasvien heimoon kuuluva kasvilaji, jota käytetään huonekasvina.

## Ulkonäkö ja koko
Isoleopoldinkukka on enintään 1,5 metriä korkea pensas. Sen lehdet ovat vihreän ja valkean kirjavat, mikä on antanut aihetta englanninkieliseen nimeen seeprapensas. Käpymäiset kukinnot ovat keltaiset tai oranssit, sillä niissä on suuret, kestävät keltaiset tai oranssinkeltaiset tukilehdet, joissa väri säilyy useita kuukausia. Tukilehtien lomassa on pienet keltaiset kukat. Leopoldinkukka kukkii tavallisesti kesä-lokakuussa.

## Levinneisyys
Laji on alun perin kotoisin Kaakkois-Brasiliasta. 

## Hoito huonekasvina
Leopoldinkukka tarvitsee kesällä paljon valoa, mutta ei kestä suoraa auringonpaahdetta. Talveksi se pitäisi saada viileään, mutta ei alle 15 asteeseen. Kasvin hengissä pitäminen yli talven on vaikeaa, ja siksi sitä usein pidetäänkin yksivuotisena kasvina. Koska leopoldinkukka vaatii korkean ilmankosteuden, sitä olisi hyvä sumuttaa. Uudet kukinnot tulevat keväällä lehtihankoihin. Kasvia voi lisätä keväällä latvapistokkaista.

## Lähteet
Lewis Milestone

**Lewis Milestone** (oik. **Lev Milstein**) (30. syyskuuta 1895 Kišinjov, Venäjä (nyk. Chișinău, Moldova) – 25. syyskuuta 1980 Los Angeles, Kalifornia) oli Oscar-palkittu yhdysvaltalainen elokuvaohjaaja. Hänet tunnetaan muun muassa seuraavien elokuvien ohjauksista: *[[Tuhat ja yksi kujetta]]* (1927), *[[Länsirintamalta ei mitään uutta (vuoden 1930 elokuva)| Länsirintamalta ei mitään uutta]]* (1930), *[[Hiiriä ja ihmisiä (vuoden 1939 elokuva)|Hiiriä ja ihmisiä]]* (1940), *[[Kovat kaverit]]* (1960) ja *[[Kapina laivalla (vuoden 1962 elokuva)|Kapina laivalla]]* (1962).

## Milestonen Oscar-ehdokkuudet
* 1929 – Voitto *[[Tuhat ja yksi kujetta]]* (*Two Arabian Knights*)
* 1930 – Voitto *[[Länsirintamalta ei mitään uutta (vuoden 1930 elokuva)|Länsirintamalta ei mitään uutta]]* (*All Quiet on the Western Front*)
* 1931 – Ehdokkuus *[[Etusivu uusiksi]]* (*The Front Page*)
* 1940 – Ehdokkuus *[[Hiiriä ja ihmisiä (vuoden 1939 elokuva)|Hiiriä ja ihmisiä]]* (*Of Mice and Men*)

## Filmografia

## Lähteet

## Aiheesta muualla
*
Englannin jalkapalloliitto

**Englannin jalkapalloliitto** (*The Football Association*, *The FA*) on maailman vanhin jalkapalloliitto. Se on perustettu vuonna 1863. FA:n toiminnan tarkoituksena on Englannin jalkapallomaajoukkueiden toiminnan koordinointi, kansallisten liigojen ja kilpailuiden järjestäminen sekä Englannin alueella tapahtuvan jalkapallotoiminnan valvonta. FA on ollut kansainvälisen jalkapalloliiton Fifan jäsen vuosina 1905–1918, 1924–1928 sekä yhtäjaksoisesti vuodesta 1945 lähtien. Lisäksi FA on ollut Uefan jäsenenä vuodesta 1954 alkaen sekä ollut perustamassa jalkapallon säännöistä vastaavaa ja niitä hallinnoivaa IFAB:ia vuonna 1886.

Englanti on nykymuotoisen jalkapallon synnyinkoti. Sen lisäksi että sen jalkapalloliitto on maailman vanhin, sillä on myös maailman vanhin cup-kilpailu, FA Cup, jota pelattiin ensimmäistä kertaa vuonna 1871 sekä maailman vanhin ammattilaisliiga, The Football League, jonka ensimmäinen kausi pelattiin vuonna 1888.

Liiton nykyinen puheenjohtaja on Greg Clarke. Liiton presidenttinä toimii prinssi William.

## Aiheesta muualla

* TheFA.com
Kaarlenvaltikka

**Kaarlenvaltikka** (*Pedicularis sceptrum-carolinum*) on suurikokoinen, itäisessä ja pohjoisessa Euroopassa kasvava näivekasvi. Kaarlenvaltikka on suurin Suomessa kasvava kuusiolaji ja sukulaistensa tavoin puoliloinen, joka käyttää muilta kasveilta saamaansa ravintoa, mutta yhteyttää myös itse.

Kaarlenvaltikka on Ruotsin Västerbottenin maakuntakukka.

## Ulkonäkö ja koko
Monivuotinen kaarlenvaltikka kasvaa 40–80 cm korkeaksi. Varsi on kalju, haaraton, jäykkä ja väriltään usein ruskeanpunainen. Maanmyötäiset ruusukelehdet ovat kapeita, parijakoisia tai pariosaisia, liuskat leveitä ja nyhälaitaisia. Varsilehdet puuttuvat kokonaan tai varren tyviosassa on muutamia pieniä lehtiä. Kukat ovat varren latvassa tavallisesti 2–4 kukan kiehkuroina. Kukka on keltainen lukuun ottamatta alahuulta, joka on punalaitainen. Kukan noin kolme senttiä pitkän teriön suu on umpinainen ja torvi on väljä. Kaarlenvaltikka kukkii Suomessa heinä-elokuussa.

## Levinneisyys
Kaarlenvaltikan päälevinneisyysalue ulottuu Fennoskandiasta, Baltiasta ja Puolasta Venäjän läntisiin osiin. Satunnaisemmin lajia tavataan Alpeilla, Siperiassa ja Pohjois-Kiinassa. Suomessa kaarlenvaltikka on melko yleinen pohjoisessa, erityisesti Itä-Lapissa ja Kainuussa. Lajia tavataan harvinaisena myös Pohjanmaalla, Keski-Suomessa sekä Kaakkois-Suomessa, mutta Varsinais-Suomesta Pohjois-Karjalaan ulottuvalla vyöhykkeeltä se puuttuu lähes kokonaan.

## Elinympäristö
Kaarlenvaltikka viihtyy kosteilla kasvupaikoilla. Sitä voi tavata karujen järvien, jokien ja purojen avorannoilla ja vähäturpeisilla tulvaniityillä, tihkupaikoilla ja soistumilla. Lajia tavataan myös ihmisen muokkaamassa ympäristössä kuten laidun- ja venerannoilla, kosteilla hakamailla ja ojissa. Suomessa laji on harvinaistunut maan eteläosissa etenkin soiden ja metsien ojitusten takia.


Pedicularis sceptrum-carolinum - Inflorescence - Niitvälja bog.jpg|
Pedicularis sceptrum-carolinum - Bombus schrencki - Niitvälja bog.jpg|
Kuninga-kuuskjalg - leherosett Niitvälja soo.jpg|
Pedicularis sceptrum-carolinum - Habitat - Niitvälja bog.jpg|
Pedicularis sceptrum-carolinum - Seed capsule with seeds.jpg|


## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.

### Viitteet

## Aiheesta muualla
* Kasviatlas 2020: Kaarlenvaltikan (''Pedicularis sceptrum-carolinum'') levinneisyys Suomessa.
* Pohjolan kasvien pauloissa: ''Pedicularis sceptrum-carolinum'' - kaarlenvaltikka
Hallitusohjelma

**Hallitusohjelma** on hallituspuolueiden kesken sovittu toimintaohjelma, jossa määritellään joko yksityiskohtaisesti tai hyvinkin laveasti ne poliittiset tavoitteet ja aikomukset, joita hallitus aikoo toimikautensa aikana noudattaa.

Vuoden 2000 Suomen perustuslakiin kirjattiin vaatimus, jonka mukaan hallituksen pitää antaa ohjelma tiedoksi eduskunnalle. Hallitusohjelmaa voi edeltää hallitussopimus, jossa päätetään hallituksen muodostavista puolueista, ministeripaikoista sekä hallitusohjelman periaatteista.

## Kunnat
Myös kunnallisella tasolla, jossa ei ole voimassa parlamentarismi eli hallituksen vastuu eduskunnalle, on myös nykyisin ryhdytty laatimaan hallitusohjelmia ja hallitussopimuksia, joissa määritellään nelivuotiskauden tavoitteet ja päämäärät. Tällaisia kuntia ovat esimerkiksi Hämeenlinna ja Turku.

## Muut maat
Saksassa solmittiin hallitussopimus 23. lokakuuta 1998 Saksan sosiaalidemokraattisen puolueen ja vihreiden kesken. Tämä johti myös Gerhard Schröderin hallitukseen ja edelsi hallitusohjelmaa. Tällaista sopimusta ei tarvittu enää 2000-luvulla valtaan tulleen hallituksen aloittaessa työnsä, sillä sen muodostivat yksin konservatiivit.

## Lähteet
Paul Kraatz

**Paul Nikolai Alexander Kraatz**, (17. tammikuuta 1863 Viipuri – 30. kesäkuuta 1926 Helsinki) oli suomalainen Venäjän armeijan kenraalimajuri, joka toimi senaattorina niin sanotussa amiraalisenaatissa toisen sortokauden aikana.

Paul Kraatzin isä oli Viipurin Monrepos'n puiston ylipuutarhuri, alun perin Preussin kansalainen Heinrich Julius Kraatz ja äiti Caroline Auguste Christoffersen. Paul Kraatz kävi Viipurissa koneinsinööriksi Polyteknillisessä opistossa 1883. Uransa Kraatz teki Venäjän keisarillisessa laivastossa astuen teknikkona laivaston palvelukseen 1886. Hän saavutti vuonna 1909 everstin arvon ja nimitettiin 12. lokakuuta 1909 senaattoriksi Suomen senaatin talousosastoon. Ensi vaiheessa hän hoiti Markovin senaatissa kamari- ja maanviljelystoimikunnan päällikön tehtäviä, sitten 1911–1912 kirkollisasiain toimituskunnan ja sen jälkeen Borovitinovin senaatissa 1912–1917 kauppa- ja teollisuustoimikunnan tehtäviä aina venäläistyneen senaatin eroon eli 26. maaliskuuta 1917 asti. Kraatzille myönnettiin insinöörimekaanikkokunnan kenraalimajurin arvo 1913.

## Lähteet
* Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964.
* Suomalaiset kenraalit ja amiraalit Venäjän sotavoimissa 1809–1917
Pokémon Battle Revolution

**Pokémon Battle Revolution** (, *Pokemon Batoru Reboryūshon*) on ensimmäinen Pokémon-peli Nintendon Wii-pelikonsolille. Se on myös ensimmäinen Wii-peli, joka käyttää Nintendo Wi-Fi Connectionia, ja myös langatonta yhdistettävyyttä Nintendo DS:ään. Peli julkaistiin Japanissa kaksi viikkoa Wiin julkaisun jälkeen, ja se julkaistiin muilla alueilla vuonna 2007.

## Online
Voittaessa onlinessa saat pisteitä, jotka voit vaihtaa uusiin vaatteisiin hahmollesi.

## Aiheesta muualla
* Viralliset ''Pokémon Battle Revolution''in kotisivut 
* ''Pokémon Battle Revolution''  IGN:ssä 
* Artikkeli pelistä Serebii.net-sivustolla
Prosessikartta

**Prosessikartta** on yrityksen toiminnalliset yksiköt, päätoiminnot, toimittajat ja asiakkaat sisältävä kaavio.

Tyypillisesti tällaiseen kaavioon on piirretty vertikaalisesti yrityksen organisaatioyksiköt, asiakas oikeaan laitaan ja toimittaja vasempaan laitaan. Näiden vertikaalisten elementtien päälle on piirretty horisontaaliset nuolet kuvaamaan yrityksen toimintaa (eli liiketoimintaprosesseja) toimittajilta asiakkaille. Tällä pyritään viestimään prosessien kulkua läpi organisaatiorajojen. 

## Lähteet
Puhelintoivekonsertti

**Puhelintoivekonsertti** on erityisesti radiossa ja harvemmin myös televisiossa esiintyvä ohjelmatyyppi. Tyypillisesti ohjelmassa kuuntelijat soittavat juontajalle ja pyytävät tätä soittamaan haluamansa musiikkikappaleen tai -videon. Ohjelmaformaattiin kuuluu tyypillisesti myös juontajan jutusteleminen soittajan kanssa. 

Kuuluisia puhelintoivekonsertti-ohjelmia suomalaisessa radiohistoriassa ovat olleet Ylen *[[Puhelinlangat laulaa (puhelintoivekonsertti)|Puhelinlangat laulaa]]*, *Hartaita säveliä* ja Radiomafian *[[ANSSI!]]*.

Puhelintoivekonserteilla oli tärkeä rooli erityisesti ennen äänitemyynnin nykyisten mittasuhteiden saavuttamista. Lisäksi ne olivat harvoja ohjelmia, joissa radion toimittajat pystyivät olemaan suorassa vuorovaikutuksessa kuuntelijoiden kanssa.

Radion musiikkitarjonnan automatisoinnin myötä toivekonsertteja ei enää esitetä niin usein, mutta varsinkin vanhemmalle väestölle ne ovat tärkeä osa julkista palvelua.
Detox (albumi)

**Detox** on Dr. Dren julkaisematon sooloalbumi. Vuonna 2002 Dr. Dre ilmoitti sen tulevan hänen kolmanneksi albumikseen, ja albumin oli alun perin tarkoitus ilmestyä jo vuoden 2003 kesällä. Hänen alkuperäinen suunnitelmansa oli tehdä konseptialbumi, josta hän kuitenkin luopui pian ja Detoxia varten tehtyjä biittejä käytettiin 50 Centin *[[Get Rich or Die Tryin’]]* -albumilla. Myöhemmin julkaisuajankohdaksi ilmoitettiin muun muassa syksy 2005, syyskuu 2007, marraskuu tai joulukuu 2008, joulukuu 2010 sekä 20. huhtikuuta 2011.  

Julkaisupäivän lisäksi myös albumilla vierailevien artistien lista ehti muuttua monesti. Eräässä haastattelussaan Dre kertoo, että muun muassa Jay-Z, Eminem, Busta Rhymes, Snoop Dogg, Xzibit, Nas, The Game sekä N.W.A.:sta tunnetut MC Ren ja Ice Cube ovat mukana Detoxilla. Albumilta julkaistiin kaksi virallista singleä. Ensimmäinen niistä on marraskuussa 2010 julkaistu *Kush*, jossa ovat mukana Snoop Dogg ja Akon, ja toinen on helmikuussa 2011 julkaistu *I Need a Doctor*, jossa ovat mukana Eminem ja Skylar Grey.

Vuonna 2015 Dr. Dre julkaisi kolmannen sooloalbuminsa nimellä *[[Compton (albumi)|Compton: A Soundtrack]]* ja kertoi ettei ollut tyytyväinen *Detox*-albumiin eikä aio julkaista tätä.

## Lähteet

## Aiheesta muualla
* Albumin virallinen blogi 
* Dr. Dren virallinen kotisivu	
* Aftermath Entertainment
Yhdysvaltain elokuva-akatemia

**Yhdysvaltain elokuva-akatemia** (, lyh. *AMPAS*) on elokuva-alan järjestö, joka tunnetaan muun muassa sen vuosittain jakamista Oscar-palkinnoista. Oscarit ovat elokuva-alan arvostetuimpien palkintojen joukossa. Palkintojen saajat äänestetään akatemian jäsenten kesken. Vuonna 2020 jäseniä oli yli 8&nbsp;000. Järjestö perustettiin 11. toukokuuta 1927 Kaliforniassa.

Suomalaisia akatemian jäseniä ovat muun muassa ohjaajat Renny Harlin ja Selma Vilhunen. Myös äänisuunnittelija Paul Jyrälä oli jäsen. 

## Lähteet

## Aiheesta muualla
Tensta

**Tensta** on yksi Tukholman kaupunginosista. Se sijaitsee Spånga-Tenstan kaupunginosa-alueella. Sen asukasluku oli vuonna 2003 17&nbsp;436, joista 70&nbsp;% oli ulkomaalaistaustaisia. 

Tenstan 16–64-vuotiaista asukkaista 86,1&nbsp;% on maahanmuuttajia, lähinnä Aasiasta ja Afrikasta. Vuonna 2020 Tenstan kaikenikäisistä asukkaista liki 90 prosentilla oli juuret muualla kuin Ruotsissa, ja he ovat myös pääasiassa Afrikasta ja Aasiasta. 1980-luvulla alueella asui paljon suomalaisia, mutta sittemmin suomalaiset ovat vaurastuessaan muuttaneet arvostetummille alueille, ja tilalle on tullut muuttajia köyhemmistä maista. Tensta on Ruotsin poliisin erityisen hankalien lähiöiden listalla. Kaupunginosalla on ongelmalähiön leima, ja siellä on levottomuuksia.

Tenstan nimi on peräisin ruotsin kielen sanoista *tena* ja *sta*.

Tenstassa on kaksi Tunnelbanan asemaa, Tensta ja Hjulsta.

## Historia
Kylänä Tensta mainitaan jo vuonna 1539. Vuonna 1965 Tukholma osti maat armeijalta ja laati sille yleiskaavan. Ruotsin miljoonaohjelman mukaisesti alueelle rakennettiin 6&nbsp;000 kerrostaloasuntoa vuosina 1966–1972. Ensimmäiset asukkaat pääsivät muuttamaan alueelle 1967 ja vuonna 1969 valmistui pientaloalue. Tätä Tenstan länsiosaa kutsutaan nimellä Hjulsta.

Järvan alueella toimii kuusi rikollisryhmää. Ainakin kaksi niistä käy keskenään jengisotaa, joka laajeni heinäkuussa 2020 kun mies puukotettiin kuoliaaksi. Elokuun lopulla poliisi ihmetteli vähäistä määrää ihmisiä Tenstan keskustassa.
Selvisi että rikollisjengit olivat julistaneet alueelle ulkonaliikkumiskiellon kello 18 lähtien väkivallan uhalla. Selitykseksi uskottiin että mahdolliset todistajat haluttiin pitää pois kaduilta. Tapaus osoitti rikollisten vaikutusvallan alueella.

## Lähteet

## Aiheesta muualla
Alexander von Kothen

**Alexander von Kothen** (8. huhtikuuta 1867 Vilna, Venäjän keisarikunta – 1920 Pietari, Neuvosto-Venäjä) oli suomalaissyntyinen Venäjän keisarillisessa armeijassa palvellut kenraalimajuri, joka toimi senaattorina niin sanotussa amiraalisenaatissa.

Alexander von Kothen syntyi kenraalimajuri Fredrik Oskar Teodor von Kothenin ja Nadežda Levsinin kuusilapsisen perheen kolmanneksi vanhimpana lapsena. Alexander Von Kothen otettiin oppilaaksi 1. Paavalin sotakouluun Pietariin 1885, ylennettiin 1887 sieltä valmistuttuaan aliluutnantiksi ja määrättiin Henkivartioväen suomenmaalaiseen rykmenttiin 1888. Hänet ylennettiin luutnantiksi 1891 ja määrättiin nuoremmaksi upseeriksi Vilnan jalkaväen junkkarikouluun, josta hän palasi rykmenttiinsä 1894. Von Kothenista tuli apulaisopetusupseeri Aleksanterin kadettikouluun Pietariin 1897. Alikapteeniksi hänet ylennettiin 1898 ja kapteeniksi 1899, jolloin hänestä tuli myös kadettikoulun opetusupseeriksi.

Von Kothen siirrettiin vastaavaan tehtävään Sumin kadettikouluun seuraavana vuonna ja ylennettiin everstiluutnantiksi 1901. Vuonna 1903 hänestä tuli kadettikoulun luokanopettaja ja vuonna 1906 everstiksi ylennettynä kadettikomppanian päällikkö. Sumissa von Kothen palveli vuoteen 1910 alkuun, jolloin hänet nimitettiin Suomen suuriruhtinaskunnan senaattiin 12. tammikuuta 1910 maanviljelystoimikunnan päälliköksi. Hänet siirrettiin samalla armeijan jalkaväen upseeriluetteloihin, missä hänet ylennettiin kenraalimajuriksi vuonna 1912. Helmikuun vallankumouksen jälkeen hän sai eron sekä senaatista että sotapalveluksesta 26. maaliskuuta 1917. Sen jälkeen von Kothen palasi Pietariin, jossa hän kuoli myöhemmin bolševikkien vankina.

Alexander von Kothenin puoliso vuodesta 1890 Eugenie Dolinskaja. Myös hänen veljestään Mikael von Kothenista tuli kenraalimajuri.

## Kirjallisuutta
*Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909-1918 - elämäkerrallinen luettelo, Helsinki, 1964.

## Lähteet
Numeromurha

**Numeromurha** (*Murder by Numbers*) on vuonna 2002 ensi-iltansa saanut yhdysvaltalainen toimintatrilleri.

## Näyttelijät
(*rooli-näyttelijä*)
*Cassie Mayweather – Sandra Bullock 
*Sam Kennedy – Ben Chaplin
*Richard Haywood – Ryan Gosling
*Justin Pendleton – Michael Pitt
*Ray Feathers – Chris Penn
*Captain Rod Cody – R. D. Call
*Asst. D.A. Al Swanson – Tom Verica
*Lisa Mills – Agnes Bruckner

## Aiheesta muualla
* Elokuva-arvostelu MTV:n sivustolla
EP-levy

**EP-levy** (lyhenne sanoista **''e**xtended **p**lay'') on musiikkiäänite, joka on pidempi kuin single, mutta liian lyhyt käydäkseen albumista. EP sisältää yleensä 4–6 ääniraitaa, joiden yhteispituus on tavallisesti 15–30 minuuttia.  

Alun perin EP:llä tarkoitettiin RCA Victorin kehittämää vinyylilevytyyppiä, jonka oli tarkoitus kilpailla Columbian kehittämien 12-tuumaisien LP-levyjen kanssa. Nämä EP:t olivat 10-tuumaisia, sisälsivät noin seitsemän ja puoli minuuttia musiikkia levypuolta kohden ja ne soivat 45 kierroksen minuuttinopeudella. Suosittuja varhaisia EP-levyjä olivat muun muassa RCA Victorin julkaisemat Elvis Presley -äänitteet sekä Walt Disneyn elokuvista tehdyt julkaisut. Pian EP vakiintui kuitenkin tarkoittamaan mitä tahansa albumia lyhyempää, mutta singlelevyä pidempää äänitettä. 

Minialbumi on toinen termi, jolla viitataan EP-levyn pituiseen julkaisuun.

## Lähteet
Therese Alshammar

**Therese Alshammar** (s. 26. elokuuta 1977 Solna) on ruotsalainen uimari ja olympiamitalisti. Hän on erikoistunut vapaauintiin ja perhosuintiin. Hän on voittanut naisista eniten arvokilpailumitaleja. Hänet on Ruotsissa valittu vuoden 2010 urheilijaksi. 

Hänen kansainvälinen arvokilpailudebyyttinsä tapahtui pitkän radan MM-kilpailuissa 1994 Roomassa, joissa hän selviytyi välieriin 100 metrin selkäuinnissa. kesäolympialaisissa 1996 Alshammar osallistui myös tälle matkalle, mutta putosi välierissä. Ensimmäisen arvokisamitalinsa hän voitti 50 metrin vapaauinnissa pitkän radan EM-kilpailuissa 1997. Hän kirkasti mitalinsa hopeaksi vuonna 1999. Kesäolympialaisissa 2000 Alshammar murtautui koko maailman tietoisuuteen voittamalla hopeamitalit 50 ja 100 metrin vapaauinneissa, ja pronssia 4&nbsp;×&nbsp;100 metrin vapaauintiviestissä. Pitkän radan MM-kilpailuissa 2001 Alshammar voitti kaksi hopeaa, 50 metrin vapaauinnissa ja 50 metrin perhosuinnissa. Pitkän radan EM-kilpailuissa 2002 Alshammar voitti kultaa 50 metrin vapaauinnissa. Vuonna 2004 Alshammarin päätavoite oli kesäolympialaiset. Ainoalla matkallaan, 50 metrin vapaauinnissa, hän jäi niukasti mitalien ulkopuolelle ollen neljäs. Pitkän radan MM-kilpailuissa 2005 Alshammar voitti pronssia 50 metrin perhosuinnissa, ja voitti samalla matkalla MM-kultaa lyhyen radan MM-kilpailuissa 2006. Lisäksi pitkän radan MM-kilpailuissa 2007, hän jatkoi menestyksekästä mitaliputkeaan 50 metrin perhosuinnissa, tuloksena taas MM-kulta. Lisäksi hän voitti kyseisissä kilpailuissa hopeaa 50 metrin vapaauinnissa. Myös Rooman MM-kilpailuissa 2009 hän sai hopeaa 50 metrin vapaauinnissa. Alshammar saavutti 67. arvokilpailumitalinsa Budapestin EM-kilpailuissa 2010 nousten eniten arvokisamitaleja saaneeksi uimariksi ohi Martina Moravcován. 

Alshammar ui 18. maaliskuuta 2000 Ateenassa 50 metrin vapaauinnin uudeksi maailmanennätykseksi lyhyellä radalla 23,59, ja paransi omissa nimissään ollutta ME-aikaa puolella sekunnilla. Hän oli pitkään ainoa nainen, joka oli uinut 50 metrin vapaauinnin alle 24 sekunnin lyhyellä radalla. 13. kesäkuuta 2007 hän ui 50 metrin perhosuinnin uudeksi maailmanennätykseksi 25,46. Alshammar edustaa seuratasolla tukholmalaista SK Neptunia. Hän voitti 73. Ruotsin mestaruutensa vuonna 2006 nousten eniten Ruotsin mestaruuksia voittaneeksi uimariksi ohi Anders Holmertzin.

Alshammar esiintyi vuonna 2004 P. V. Lehtisen ohjaamassa uintiaiheisessa elokuvassa *[[Krooli (vuoden 2004 elokuva)|Krooli]]*. Hän esitti elokuvassa itseään.

## Lähteet
*Profiili Swimrankings.net:issä Luettu 26.2.2007 
*Alshammar Internet Movie Database:ssa Luettu 26.2.2007 
*Alshammarin kotisivut  Luettu 26.2.2007 
*Ruotsin olympiakomitea Luettu 26.2.2007 

### Viitteet